
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1348 


19 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 2/20589/0025/10.6.2003 απόφασης 
του Υφυπουργού Οικονομίας και Οικονομικών με 


την οποία παρασχέθηκε η εγγύηση του Δημοσίου 
για τη χορήγηση 4.500 στεγαστικών δανείων σε 

Έλληνες Τσιγγάνους. 1 

Έγκριση ωρών υπερωριακής απασχόλησης υπαλλή¬ 
λων που υπηρετούν στην Κ.Υ. του Ο.Π.Α.Δ. καθώς 

και στις περιφερειακές του Υπηρεσίες. 2 

Διόρθωση της Φ. 76484/25366/02 απόφασης του Υφυ¬ 
πουργού Εσωτερικών, Δημόσιας Διοίκησης και 

Αποκέντρωσης. 3 

Οριοθέτηση του αρχαιολογικού χώρου της Αγίας Σο¬ 
φίας και του Αγιάσματος του Αγίου Ιωάννου Προ¬ 
δρόμου στη Θεσσαλονίκη. 4 

Χορήγηση άδειας ίδρυσης και λειτουργίας Ωδείου 
στην Ομόρρυθμη Εταιρεία "Α. Έξαρχος- Ν. Μπαζά- 

νης - Α. Μπαρμπούτης ΟΈ.". 5 

Χορήγηση άδειας ίδρυσης και λειτουργίας Ωδείου 

στον Σωτήριο Δημητρακόπουλο. 6 

Τροποποίηση της συστατικής πράξης της αμιγούς δη¬ 
μοτικής επιχείρησης με την επωνυμία "Δημοτική 
Επιχείρηση Βασιλικών" στο δήμο Βασιλικών του Ν. 

Θεσσαλονίκης. 7 

Τροποποίηση της συστατικής πράξης της αμιγούς δη¬ 
μοτικής επιχείρησης με την επωνυμία "Δημοτική Επι¬ 
χείρηση Τοπικής Ανάπτυξης Μίκρας (Δ.Ε.Τ.Α.Μ.)" 

του δήμου Μίκρας του Ν. Θεσσαλονίκης. 8 

Τροποποίηση της με αριθμό 1111/29.5.2002 αποφάσεως 
του Πανελληνίου Φαρμακευτικού Συλλόγου "Ορισμός 
αρμοδίων Συμβουλίων για την εκδίκαση Πειθαρχικών 
υποθέσεων μελών Φαρμακευτικών Συλλόγων στους 
οποίους δεν λειτουργεί Πειθαρχικό Συμβούλιο". 9 


ΑΠΟΦΑΣΕΙΣ 

Αοιθ. οικ. 2/49320/0025 (1) 

Τροποποίηση της 2/20589/0025/10.6.2003 απόφασης του 
Υφυπουργού Οικονομίας και Οικονομικών με την οποία 
παρασχέθηκε η εγγύηση του Δημοσίου για τη χορήγη¬ 
ση 4.500 στεγαστικών δανείων σε Έλληνες Τσιγγάνους. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/Α795). 


2. Την 1065956/863/Α0006/15.7.2003 (ΦΕΚ 985/Β7 
16.7.2003) απόφαση του Πρωθυπουργού και του Υπουρ¬ 
γού Οικονομίας και Οικονομικών "Καθορισμός αρμοδιο¬ 
τήτων των Υφυπουργών Οικονομίας και Οικονομικών". 

3. Την απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομίας και Οικονο¬ 
μικών αριθ. 13576/31.3.2003 με την οποία εγκρίθηκε η χο¬ 
ρήγηση 4.500 στεγαστικών δανείων με την εγγύηση του 
Δημοσίου σε Έλληνες Τσιγγάνους. 

4. Την 2/20589/0025/10.6.2003 απόφαση του Υφυπουρ¬ 
γού Οικονομίας και Οικονομικών με την οποία παρασχέ¬ 
θηκε η εγγύηση του Ελληνικού Δημοσίου για τη χορήγη¬ 
ση των παραπάνω δανείων. 

5. Την 36871/21.8.2003 απόφαση των Υπουργών Εσω¬ 
τερικών, Δημόσιας Διοίκησης και Αποκέντρωσης και Οι¬ 
κονομίας και Οικονομικών (ΦΕΚ 1208/Β/26.8.-2003) με 
την οποία τροποποιείται η άνω κ.υ.α. 13576/31.3.2003. 

6. Την απόφαση της Διυπουργικής Επιτροπής του άρ¬ 
θρου 5 του Ν. 2322/95 (Συνεδρίαση αριθ. 30/30.5.2003), 
με την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών για τη χορήγηση 
της εγγύησης του Ελληνικού Δημοσίου προς κάλυψη των 
ανωτέρω δανείων, αποφασίζουμε: 

Τροποποιούμε την 2/20589/0025/10.6.2003 απόφαση 
του Υφυπουργού Οικονομίας και Οικονομικών με την 
οποία παρασχέθηκε ανεπιφύλακτα η εγγύηση του Ελλη¬ 
νικού Δημοσίου προς τις Τράπεζες της Ευρωπαϊκής Ένω¬ 
σης για τη χορήγηση 4.500 στεγαστικών δανείων που θα 
χορηγηθούν σε Έλληνες Τσιγγάνους οι οποίοι διαβιούν 
σε καταυλισμούς της χώρας, μέσα σε σκηνές, παράγκες 
ή άλλες κατασκευές που δεν πληρούν τις ελάχιστες προ¬ 
ϋποθέσεις μιας μόνιμης κατοικίας, σύμφωνα με τους 
όρους και προϋποθέσεις που αναφέρονται στην κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομίας και Οικονομικών 
13576/31.3.2003, ως προς τα εξής σημεία: 

1. Παρατείνεται η προθεσμία υποβολής αίτησης έντα¬ 
ξης στο πρόγραμμα μέχρι 12.12.2003 (αντί 30.6.2003 
που ίσχυε). 

2. Απαιτείται προσημείωση επίτου ακινήτου για την εξα¬ 
σφάλιση κάθε δανείου (και όχι υποθήκη όπως ίσχυε). 

Κατά τα λοιπά ισχύει η 2/20589/0025/10.6.2003 απόφα¬ 
ση του Υφυπουργού Οικονομίας και Οικονομικών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Από τις διατάξεις της παρούσας προκαλείται δαπάνη 
εις βάρος του Κρατικού Προϋπολογισμού, η οποία όμως 
δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2003 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 
-♦- 

Αριθ. 2/48268/0022 (2) 

Έγκριση ωρών υπερωριακής απασχόλησης υπαλλήλων 
που υπηρετούν στην Κ.Υ. του Ο.Π.Α.Δ. καθώς και στις 
περιφερειακές του Υπηρεσίες. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2768/99 (ΦΕΚ 273/Α’). 

2. Τις διατάξεις του Π.Δ. 52/2001 (ΦΕΚ41/Α’). 

3. Το 92/9.7.2003 πρακτικό Δ.Σ. του ΟΠΑΔ. 

4. Την ανάγκη υπερωριακής απασχόλησης των υπαλλή¬ 
λων του Ο.Π.Α.Δ. λόγω αυξημένων υπηρεσιακών ανα¬ 
γκών. 

5. Την 2/80345/0004/8.11.99 κοινή υπουργική απόφαση 
περί μεταβιβάσεως της εξουσίας υπογραφής, σύμφωνα 
με το άρθρο7παρ. 1 του Ν. 1943/91. 

6. Το γεγονός ότι από την απόφαση αυτή προκαλείται 
δαπάνη ύψους πεντακοσίων χιλιάδων ευρώ (500.000,00) 
περίπου που θα καλυφθεί από τις πιστώσεις του προϋπο¬ 
λογισμού του ΟΠΑΔ, τρέχοντος οικονομικού έτους και ει¬ 
δικότερα του Φ.0200, ΚΑΕ 0261. 

7. Τις διατάξεις του άρθρου 18 του Ν. 2470/97, όπως 
αντικαταστάθηκε με το άρθρο 15 του Ν.2592/98. 

8. Την 2/38554/0004/23.5.2000 απόφαση του Υφυπουρ¬ 
γού Οικονομικών για μεταβίβαση αρμοδιοτήτων και της 
εξουσίας να υπογράφουν "με εντολή Υφυπουργού" στο 
Γενικό ΓραμματέαΔημοσιονομικής Πολιτικής κ.λπ.", απο¬ 
φασίζουμε: 

Εγκρίνουμε την υπερωριακή απασχόληση των τετρακο- 
σίων (400) μόνιμων υπαλλήλων περίπου που υπηρετούν 
στην Κεντρική Υπηρεσία του ΟΠΑΔ καθώς και στις περι¬ 
φερειακές του Υπηρεσίες θα απασχοληθούν μέχρι τρια¬ 
κόσιες ώρες (300) το β’ εξάμηνο 2003 ο καθένας για υπε- 
ρωριακή απογευματινή εργασία. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία για τους εξής λόγους: 

1. Προχωρεί η διαδικασία μετάταξης των διαπιστωμέ¬ 
νων υπαλλήλων στον Ο.Π.Α.Δ. και στις Υ.Π.Α.Δ. με συνέ¬ 
πεια α) την τήρηση φακέλων των υπαλλήλων που μετα¬ 
τάσσονται στον Οργανισμό, β) την ανάληψη της μισθοδο¬ 
σίας των μεταταγμένων υπαλλήλων από τον Ο.Π.Α.Δ., 
ενώ πριν γινόταν από τις Υπηρεσίες στις οποίες ανήκαν 
οργανικά. Προβλέπεται ότι μέχρι το τέλος του έτους θα 
μεταταγούν αρκετοί ακόμα υπάλληλοι, των οποίων η τή¬ 
ρηση Φακέλου και μισθοδοσίας θα γίνεται από τον Οργα¬ 
νισμό. 

2. Οι Υπηρεσίες των Υ.Π.Α.Δ. βρίσκονται ή θα βρεθούν 
εντός του έτους στην αναζήτηση κτιρίων στα οποία θα 
στεγαστούν με συνέπεια τον πρόσθετο φόρτο εργασίας 
που συνεπάγεται η μετακόμιση. 


3. Γιατην έγκαιρη πληρωμή των νοσηλίων στα Νοσοκο¬ 
μεία του εξωτερικού και την εξόφληση δαπανών από τα 
έντυπα της ΕΈ. 

4. Επίσης, από 1.1.2003, ο Οργανισμός ανέλαβε την 
πληρωμή των δαπανών νοσηλείας φαρμακευτικής, ιατρι¬ 
κής, οδοντιατρικής περίθαλψης, παρακλινικών εξετάσε¬ 
ων, περίθαλψης σε Νοσηλευτικά Ιδρύματα Δημοσίου Δι¬ 
καίου, καθώς και σε Ιδρύματα και Κλινικές Ιδιωτικού Δι¬ 
καίου, όπως επίσης και τα έξοδα κηδείας των 
ασφαλισμένων του Δημοσίου και των μελών τους. 

5. Για την απόδοση νοσηλίων εξωτερικού προηγουμέ¬ 
νου χρόνου κατά την προώθηση τους στην Υ.Δ.Ε. 

6. Γιατη μεταβίβαση πιστώσεων στις Υ.Π.Α.Δ. 

7. Κατάρτιση απολογισμού για τα έτη 2001 και 2002 και 
κατάρτιση προϋπολογισμού έτους 2004. 

8. Τήρηση Ενιαίου Μητρώου Ασφαλισμένων του Δημο¬ 
σίου (ΕΜΑΔ) και έλεγχο απογραφικών δελτίων. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης του προϋπολογισμού έτους 2003. 

Η υπερωριακή απασχόληση των παρακάτω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες από 15.00 έως 21.00. 

Η κατανομή των παραπάνω εγκριθεισομένων ωρών ανά 
συνεργείο υπερωριακής απασχόλησης θα γίνει με από¬ 
φαση του Γ εν. Δ/ντή του ΟΠΑΔ, στην οποία θα προσδιο¬ 
ρίζεται και το ακριβές αντικείμενο των εργασιών που θα 
εκτελεσθούν. 

Υπεύθυνοι για την παρακολούθηση και τον έλεγχο 
πραγματικής παροχής της υπερωριακής απασχόλησης, 
ορίζονται, ο Γ ενικός Διευθυντής για την Κεντρική Υπηρε¬ 
σία και οι Προϊστάμενοι των Υ.Π.Α.Δ. για τις περιφερεια¬ 
κές Υπηρεσίες. 

Ο υπεύθυνος του κάθε συνεργείου θα βεβαιώνει την 
πραγματοποίηση της υπερωριακής απασχόλησης και την 
εκτέλεση των αντίστοιχων εργασιών. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει ένα μήνα πριν τη δημοσίευσή 
της. 

Αθήνα, 8 Σεπτεμβρίου 2003 

Οι Γ ενικοί Γ ραμματείς 
Δημοσιονομικής Πολιτικής 
Υπουργείου Οικονομίας και Υπουργείου 

Οικονομικών Υγείας και Πρόνοιας 

I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

(3) 

Διόρθωση της Φ. 76484/25366/02 απόφασης του Υφυ¬ 
πουργού Εσωτερικών, Δημόσιας Διοίκησης και Απο¬ 
κέντρωσης. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 76484/15043/1.9.2003_απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, διορθώνεται η της Φ. 76484/25366/02 απόφα¬ 
ση, που δημοσιεύθηκε στο ΦΕΚ 673/Β730.5.2003, ως 
προς το επώνυμο, από "ΜΠΕΡΜΠΑΝΙΟ ΠΑΝΤΟΥΡΑ" σε 
"ΠΑΝΤΟΥΡΑ ΜΠΕΡΜΠΑΝΙΟ". 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. ΥΠΠΟ/ΓΔΑ/ΑΡΧ/Β1 /Φ34/47276/2881 (4) 

Οριοθέτηση του αρχαιολογικού χώρου της Αγίας Σοφίας 
και του Αγιάσματος του Αγίου Ιωάννου Προδρόμου 
στη Θεσσαλονίκη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Νόμο 1558/85 (ΦΕΚ 137/Α/26.7.85) "Κυβέρνηση 
και Κυβερνητικά Όργανα". 

2. Την Υ.Α. ΥΠΠΟ/ΓΝΟΣ/49610/28.11.90 (ΦΕΚ 
743/Β/29.11.90) "Εξαίρεση από τον περιορισμό των τριών 
υπογραφών" σε συνδυασμό με την ΥΠΠΟ/ΦΝΟΣ/ 
11536/10.3.92 (ΦΕΚ 210/Β724.3.92) "Παράλληλη άσκηση 
αρμοδιοτήτων από τον Υπουργό Πολιτισμού κ.λ.π.". 

3. Την Υ.Α. ΥΠΠΟ/ΓΝΟΣ/57631/21.11.97 "Τροποποίηση 
Υ.Α. για μεταβίβαση αρμοδιοτήτων". 

4. Τις διατάξεις του Ν. 3028/02(ΦΕΚ 153/Α/28.6.02) "Για 
την προστασία των Αρχαιοτήτων και εν γένει της Πολιτι¬ 
στικής Κληρονομιάς". 

5. Την ομόφωνη Γνωμοδότηση του Κεντρικού Αρχαιο¬ 
λογικού Συμβουλίου, όπως αυτή διατυπώθηκε στη με 
αριθμ. 27/3.6.2003 Συνεδρία του, αποφασίζουμε: 

Εγκρίνουμε την οριοθέτηση του αρχαιολογικού χώρου 
πέριξτου Ιερού Ναού της Αγίας Σοφίας στη Θεσσαλονίκη 
και του λεγάμενου Αγιάσματος του Αγίου Ιωάννη Προ¬ 
δρόμου, διότι πρόκειται για έναν ενιαίο αρχαιολογικό χώ¬ 
ρο στο κέντρο της πόλης, που λειτουργούσε ως κέντρο 
της θρησκευτικής και πνευματικής ζωής της Θεσσαλονί¬ 
κης στα παλαιοχριστιανικά και βυζαντινά χρόνια, όπως 
προκύπτει από την σύνθεση αρχαιολογικών ευρημάτων 
τόσο στο εσωτερικό του υπάρχοντος ναού όσο και στην 
ευρύτερη περιοχή. 

Εντός του αρχαιολογικού χώρου που οριοθετείται, 
έχουν αποκαλυφθεί οικοδομικά λείψανα που συσχετίζο¬ 
νται με τις προϋπάρχουσες οικοδομικές φάσεις του ναού, 
όπως με την βασιλική του 4ου αι, και τον μητροπολιτικό 
ναό του 5ου αι. Συγκεκριμένα, κάτω από το νότιο μεσαίο 
κλιτός της πεντάκλιτης βασιλικής του 5ου αι, βρέθηκε 
υπόγεια κατασκευή, στο οικόπεδο της οδού Αγίας Σοφίας 
32, αποκαλύφθηκε στοά του 4ου αι, στο οικόπεδο επί της 
οδού Πρίγκηπος Νικολάου 1 βρέθηκε η αψίδα του μεγά¬ 
λου ναού του 5ου αι, στο οικόπεδο επί της οδού Πατριάρ- 
χου Ιωακείμ 1 μονόχωρος ναός, που ανήκε στο μητροπο- 


λιτικό συγκρότημα, στο οικόπεδο των οδών Ζεύξιδος και 
Ικτίνου αποκαλύφθηκε στοά πλάτους 5μ., στα οικόπεδα 
της οδού Μακένζυ Κιγκ 6, 8 και 12, βρέθηκαν τα ερείπια 
υποκαύστων και του θερμού χώρου λουτρού. 

Στον ίδιο χώρο εντοπίστηκαν και ερευνήθηκαν οικοδο¬ 
μικά λείψανα συστήματος κινστερνών ύδρευσης, τάφων 
και ενός παρεκκλησίου (11ου αιώνα) των μεσοβυζαντινών 
χρόνων. 

Ο εν λόγω χώρος ορίζεται επακριβώς στο συνημμένο 
Τοπογραφικό Διάγραμμα μετά σημεία 1,2, 3 ... 12, 13, ... 
19, 20. Στα ανωτέρω σημεία αντιστοιχούν τα ακόλουθα 
ζεύγη συντεταγμένων: 


Α/Α 

X 

Ψ 

1 

10091,00 

9149,00 

2 

10172,50 

9093,50 

3 

10155,00 

9067,00 

4 

10163,50 

9061,00 

5 

10191,50 

9043,00 

6 

10202,50 

9045,00 

7 

10206,00 

9058,00 

8 

10246,50 

9078,00 

9 

10253,00 

9091,00 

10 

10273,00 

9119,50 

11 

10251,50 

9129,00 

12 

10234,00 

9141,50 

13 

10225,50 

9147,50 

14 

10190,00 

9171,50 

15 

10183,00 

9176,00 

16 

10138,50 

9206,00 

17 

10112,50 

9223,50 

18 

10081,50 

9181,50 

19 

10187,00 

9167,00 

20 

10082,00 

9155,50 


Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το συνημμένο Τοπογραφικό Διά¬ 
γραμμα. 

Αθήνα, 22 Αυγούστου 2003 

ο ΥΠΟΥΡΓΟΣ 

ΕΥ. ΒΕΝΙΖΕΛΟΣ 

Αριθ. ΟΙΚΟΘΕΝ/48440 (5) 

Χορήγηση άδειας ίδρυσης και λειτουργίας Ωδείου στην 
Ομόρρυθμη Εταιρεία "Α. Έξαρχος- Ν. Μπαζάνης - Α. 
Μπαρμπούτης Ο.Ε.". 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 "Κυβέρνηση και Κυβερνητικά Όργα¬ 
να". 

2. Το Π.Δ/γμα 191/2003 "Οργανισμός Υπουργείου Πολι¬ 
τισμού". 

3. Το Β. Δ/γμα 16/66 "περί ιδρύσεως ιδιωτικών μουσικών 
ιδρυμάτων". 

4. Τον Ν. 299/76 "περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων" ως και το από 11.11.57 Β.Δ. "περί κυρώσεως 
του εσωτερικού κανονισμού του Ωδείου Θεσσαλονίκης". 

5. Τοάρθρο29του Ν. 1158/81 "περί οργανώσεως και δι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης". 

6. Το άρθρο 41 του Ν. 1597/86 "προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού". 

7. Η απόφαση αριθμ. ΥΠ. ΠΟ/ΓΝΘΣ/49095/30.10.91 
"Μεταβίβαση αρμοδιοτήτων Υπουργού, και δικαιώματος 
υπογραφής "Με εντολή Υπουργού" στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ", (ΦΕΚ987/Β/28.11.91). 

8. Την απόφαση αριθμ. ΥΠ. ΠΟ/ΓΝΟΣ/33992/31.8.87 
"Προϋποθέσεις λειτουργίας τμήματος κλασικής κιθάρας" 
(ΦΕΚ500/Β/87). 

9. Το από 20.8.2003 πρακτικό αυτοψίας τηςΔ/νσης Τε¬ 
χνικών Υπηρεσιών, της Νομαρχιακής Αυτοδιοίκησης Λά¬ 
ρισας. 

10. Την από 18.7.2003 αίτηση του Αναστασίου Μπαρ- 
μπούτη, εκπροσώπου της Ομόρρυθμης Εταιρείας "Α. 
Έξαρχος - Ν. Μπαζάνης - Α. Μπαρμπούτης Ο.Ε., αποφα¬ 
σίζουμε: 

1. Χορηγούμε στην Ομόρρυθμη Εταιρεία "Α. Έξαρχος - 
Ν. Μπαζάνης - Α. Μπαρμπούτης ΟΈ." άδεια ίδρυσης και 
λειτουργίας Ωδείου που θα στεγαστεί στον 1 ο όροφο του 
κτιρίου επί της οδού Θεοφράστου 62-64 στην Λάρισα και 
θα έχει την επωνυμία "ΣΥΓΧΡΟΝΟ ΩΔΕΙΟ ΛΑΡΙΣΑΣ - ΜΥΡ¬ 
ΤΙΝΗ". 

2. Το Ωδείο θα λειτουργήσει τις εξής Σχολές και Τμήμα¬ 
τα: 

Α. Σχολή Ανωτέρων θεωρητικών Μαθημάτων και Συνθέ- 
σεως με τμήματα: 

1. ωδικής 

2. αρμονίας 

3. ενοργάνωσης 

4. αντίστιξης 

5. φυγής 

6. σύνθεσης 

Β. Σχολή Ενόργανου Μουσικής μετρήματα: 

1. πληκτών 

2. εγχόρδων 

3. πνευστών 

4. κλασικής κιθάρας 

Γ. Σχολή Μονωδίας, με τμήμα μονωδίας 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 


4. Η άδεια ισχύει από το β’ εξάμηνο του σχολικού έτους 
2003-2004. 

Από τις διατάξεις αυτής της απόφασης, δεν προκαλεί- 
ται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2003 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 48224 (6) 

Χορήγηση άδειας ίδρυσης και λειτουργίας Ωδείου στον 

Σωτήριο Δημητρακόπουλο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 "Κυβέρνηση και Κυβερνητικά Όργα¬ 
να". 

2. Το Π.Δ/γμα 191/2003 "Οργανισμός Υπουργείου Πολι¬ 
τισμού". 

3. Το Β. Δ/γμα 16/66 "περί ιδρύσεως ιδιωτικών μουσικών 
ιδρυμάτων". 

4. Τον Ν. 299/76 "περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων" ως και το από 11.11.57 Β.Δ. "περί κυρώσεως 
του εσωτερικού κανονισμού του Ωδείου Θεσσαλονίκης". 

5. Τοάρθρο29τουΝ. 1158/81 "περί οργανώσεως και δι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης". 

6. Το άρθρο 41 του Ν. 1597/86 "προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού". 

7. Η απόφαση αριθμ. ΥΠ. ΠΟ/ΓΝΟΣ/49095/30.10.91 
"Μεταβίβαση αρμοδιοτήτων Υπουργού, και δικαιώματος 
υπογραφής ’Με εντολή Υπουργού” στους Γεν. Γραμμα¬ 
τείς, Γεν,Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ", (ΦΕΚ 987/Β/28.11.91). 

8. Την απόφαση αριθμ. ΥΠ. ΠΟ/ΓΝΟΣ/33992/31.8.87 
"Προϋποθέσεις λειτουργίας τμήματος κλασικής κιθάρας" 
(ΦΕΚ 500/Β/87). 

9. Το από 30.8.2000 πρακτικό αυτοψίας της Επιτροπής 
Ελέγχου Καταλληλότητας Κτιριακών Εγκαταστάσεων 
Μουσικών Εκπαιδευτηρίων. 

10. Την από 27.8.2003 αίτηση του Σωτηρίου Δημητρα- 
κόπουλου, αποφασίζουμε: 

1. Χορηγούμε στον Σωτήριο Δημητρακόπουλο άδεια 
ίδρυσης και λειτουργίας Ωδείου που θα στεγαστεί στον 
Ιο όροφο του κτιρίου επί της οδού Όλγας αριθμ. 2 στη 
Γλυφάδα και θα έχει την επωνυμία "Ωδείο Σ. Δημητρακό- 
πουλος". 

2. Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων θεωρητικών Μαθημάτων και Συνθέ- 
σεως με τμήματα: 

1. ωδικής 

2. αρμονίας 

3. ενοργάνωσης 

4. αντίστιξης 

5. φυγής 

6. σύνθεσης 

Β. Σχολή Ενόργανου Μουσικής μετρήματα: 

1. πληκτών 

2. εγχόρδων 

3. πνευστών 

4. κλασικής κιθάρας 

Γ. Σχολή Μονωδίας με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2003 - 2004. 

5. Από τις διατάξεις αυτής της απόφασης, δεν προκα- 
λείται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2003 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 33990 (7) 

Τροποποίηση της συστατικής πράξης της αμιγούς δημο¬ 
τικής επιχείρησης με την επωνυμία "Δημοτική Επιχεί¬ 
ρηση Βασιλικών" στο δήμο Βασιλικών του Ν. Θεσσα¬ 
λονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277 - 284 του Π. Δ/τος 
410/1995 (Δ.Κ.Κ.). 

2) Τις διατάξεις της παρ. 10 του άρθρου 6 του Ν. 
2503/1997. 

3) Την απόφαση του Υπουργού Εσωτερικών αριθ. 
25097/9.4.1984 (ΦΕΚ244Β') "Καθορισμός των αναγκαίων 
λεπτομερειών για την εφαρμογή των διατάξεων των άρ¬ 
θρων 205 - 213του Ν. 1065/1980". 

4) Την αριθ. 30670/9.8.1994 (ΦΕΚ 658/Β/31.8.1994) 
απόφασή μας που αφορούσε τη σύσταση αμιγούς κοινο¬ 
τικής επιχείρησης με την επωνυμία "Κοινοτική Επιχείρηση 
Κοινωνικής Πολιτιστικής Ανάπτυξης Βασιλικών" της 
(πρώην) κοινότητας Βασιλικών του Ν. Θεσσαλονίκης, 
όπως τροποποιήθηκε με τις αποφάσεις μας αριθ. 
17116/11.6.1999 απόφασή μας (ΦΕΚ 1450/Β/1999) και με¬ 
τονομάσθηκε σε "Δημοτική Επιχείρηση Βασιλικών" και 
αριθ. 30066/21.12.1999 (Φ.Ε.Κ. 22/Β/18.1.2000). 

5) Την 299/2003 απόφαση του Δημοτικού Συμβουλίου 
Βασιλικών, που αφορά την τροποποίηση της συστατικής 
πράξης της ανωτέρω επιχείρησης. 

β) Τη σχετική οικονομοτεχνική μελέτη. 

7) Την 5.631/26.7.2000 (ΦΕΚ 1339/Β/2000) απόφαση 
του Γ ενικού Γ ραμματέα Περιφέρειας Κεντρικής Μακεδο¬ 
νίας, περί ορισμού εισηγητών και μεταβίβαση εξουσίας 
υπογραφής εγγράφων και άλλων πράξεων στο Γ ενικό Δι¬ 
ευθυντή, στους προϊσταμένους Διευθύνσεων και προϊ¬ 
σταμένους Τμημάτων και Γ ραφείων των Υπηρεσιών της 
Περιφέρειας, αποφασίζουμε: 

Τροποποιούμε τη συστατική πράξη της αμιγούς δημο¬ 
τικής επιχείρησης με την επωνυμία "Δημοτική Επιχείρηση 
Βασιλικών" στο δήμο Βασιλικών του Ν. Θεσσαλονίκης και 
ειδικότερα στα άρθρα 2 (σκοποί της Επιχείρησης), 3 (δι¬ 
οίκηση της Επιχείρησης) και 6 (κεφάλαιο της Επιχείρη¬ 
σης) τα οποία διαμορφώνονται ως εξής: 


2.Σκοποί της Επιχείρησης είναι: 

α) Ο σχεδιασμός, η μελέτη και η υλοποίηση έργων υπο¬ 
δομής και ανωδομής που συμβάλλουν στην οργάνωση 
και λειτουργία δραστηριοτήτων οικονομικής, κοινωνικής 
αθλητικής περιβαλλοντικής και πολιτιστικής ανάπτυξης 
του Δήμου. 

β) Η προβολή και προώθηση τοπικών πρωτοβουλιών 
στον πρωτογενή, δευτερογενή και τριτογενή τομέα. 

γ) Η υλοποίηση δράσεων και πρωτοβουλιών για την ενί¬ 
σχυση της γεωργίας, δασοπονίας, κτηνοτροφίας. Αξιο¬ 
ποίηση της πρωτογενούς αγροτικής παραγωγής. 

δ) Ο έλεγχος, η συντήρηση και γενικά η διαχείριση των 
αρδευτικών δικτύων του Δήμου και των Φυσικών πόρων 
αυτού. 

ε) Η καταγραφή, η αξιοποίηση και η εκμετάλλευση της 
Δημοτικής Περιουσίας. 

στ)Η Οργάνωση, λειτουργία, συντήρηση και καθαριό¬ 
τητα κοιμητηρίων. 

ζ) Η καταμέτρηση ωρολογίων ύδρευσης και η συντήρη¬ 
ση Φ.Ο.Π. 

η) Η φύλαξη και προστασία δημοτικών κτιρίων και Κοι¬ 
νόχρηστων χώρων. 

θ) Η δημιουργία, συντήρηση, διαχείριση και εκμετάλ¬ 
λευση πάρκων, χώρων αναψυχής και ταμιευτηρίων 
(φραγμάτων). 

ι) Η εκτέλεση εργασιών καθαριότητας κτιρίων, οδών, 
ακάλυπτων κοινόχρηστων χώρων, ρεμάτων και η συστη¬ 
ματική αποκομιδή διάσπαρτων σκουπιδιών και μπαζών 
εντός και εκτός οικισμών του Δήμου. 

ια) Η οργάνωση, λειτουργία, συντήρηση και τεχνική 
υποστήριξη του μηχανογραφικού συστήματος των υπη- 
ρεσιώντου Δήμου. 

ιβ) Η εκτέλεση μεταφοράς μαθητών, σπουδαστών, σχο¬ 
λείων, παιδικών σταθμών καθώς και η μεταφορά πολιτών 
που συναλλάσσονται ή έχουν σχέση μετις δημοτικές υπη¬ 
ρεσίες και η επικοινωνία μεταξύ των δημοτικών διαμερι¬ 
σμάτων και έδρας. 

ιγ) Η ίδρυση, οργάνωση και λειτουργία βρεφονηπιακών 
- παιδικών σταθμών ολοκληρωμένης φροντίδας. Η ίδρυ¬ 
ση, οργάνωση, λειτουργία και διαχείριση Κέντρων Δημι¬ 
ουργικής Απασχόλησης Παιδιών (Κ.Δ.Α.Π.). 

ιδ) Η δημιουργία Γ ραφείου τελετών και λοιπών κοινωνι¬ 
κών εκδηλώσεων. 

ιε) Η δημιουργία και λειτουργία Μουσικής Σχολής και 
Βιβλιοθήκης. 

ιστ)Η εκπόνηση μελετών. Η κατασκευή τεχνικών έργων. 
Η εκτέλεση ηλεκτρολογικών, οικοδομικών, μηχανολογι¬ 
κών και πάσης φύσεως εργασιών που απαιτούνται για την 
κατασκευή τεχνικών έργων - καθώς και η εκτέλεση εργα¬ 
σιών για την προστασία του φυσικού και δομημένου περι¬ 
βάλλοντος. 

ιζ) Η διοργάνωση τοπικών πολιτιστικών - αθλητικών και 
λοιπών εκδηλώσεων. Η οργάνωση, λειτουργία, συντή¬ 
ρηση και διαχείριση αθλητικών εγκαταστάσεων του Δή¬ 
μου. 

ιη) Η πληροφόρηση και ενημέρωση των κατοίκων και η 
παροχή συμβουλών στα ζητήματα που τους αφορούν. 

ιθ) Η υλοποίηση δράσεων που αφορούν την ανάπτυξη, 
την υγεία -πρόνοια, την εκπαίδευση και ψυχαγωγία την 
μόρφωση ευρύτερα, την προώθηση της απασχόλησης, 
την κατάρτιση, την ισότητα, τα δικαιώματα της γυναίκας, 
των παιδιών, των ηλικιωμένων ατόμων, των μειονοτήτων, 

των οικονομικών μεταναστών, την προστασία του κατα¬ 
ναλωτή πολίτη. 

κ) Η υλοποίηση κοινοτικών και εθνικών προγραμμάτων 
ανάπτυξης, εκπαίδευσης, πληροφόρησης και κάθε μορ¬ 
φής κοινωνικής πολιτικής για τους κατοίκους της περιο¬ 
χής- 

κα) Η μίσθωση οχημάτων για μεταφορές γενικά και μη¬ 
χανημάτων για εκχιονισμό των δρόμων και βελτίωση της 
οδοποιίας όπως και συντήρησης αποχετευτικών δικτύων. 

κβ) Η παρακολούθηση και καταγραφή των χρηστών της 
Δημοτικής Περιουσίας στο επίπεδο των ανταποδοτικών 
υπηρεσιών του Δήμου, με σκοπό τον προσδιορισμό του 
μεγέθους της χρήσης και την παροχή των σχετικών στοι¬ 
χείων στο Δήμο για την αξιοποίηση τους σύμφωνα με τις 
ισχύουσες διατάξεις. 

κγ) Η αποθήκευση και εμπορία αερίων και υγρών καύσι¬ 
μων και λιπαντικών. 

κδ) Η άσκηση επιχειρηματικής δραστηριότητας αυτο¬ 
δύναμης ή σε συνεργασία με άλλα Φυσικά ή Νομικά Πρό¬ 
σωπα Δημοσίου ή Ιδιωτικού Δίκαιου με σκοπό την ανά¬ 
πτυξη του Δήμου σε όλα τα επίπεδα. 

3. Η Επιχείρηση διοικείται από εννεαμελές Διοικητικό 
Συμβούλιο, που τα μέλη του ορίζονται μαζί με τους ανα¬ 
πληρωτές τους από το δημοτικό συμβούλιο. 

Από τα μέλη του Διοικητικού Συμβουλίου τέσσερις (4) 
είναι εκπρόσωποι του Δημοτικού Συμβουλίου Βασιλικών 
των οποίων ο ένας (1) προέρχεται από την μειοψηφία, 
έναν (1) δημότη ή κάτοικο του Δήμου Βασιλικών με τον 
αναπληρωτή του που ορίζεται από το Δημοτικό Συμβού¬ 
λιο και έχει πείρα ή γνώσεις με το αντικείμενο της Επιχεί¬ 
ρησης. Έναν (1) εκπρόσωπο του Αγροτικού Συνεταιρι¬ 
σμού Βασιλικών με τον αναπληρωτή του που προτείνεται 
απ’ αυτόν και ορίζεται από το Δημοτικό Συμβούλιο. Έναν 
(1) εκπρόσωπο των εργαζομένων της Επιχείρησης, εφό¬ 
σον αυτή απασχολεί πάνω από είκοσι (20) άτομα και προ- 
τείνεται από τη γενική συνέλευση των εργαζομένων. Αν 
δεν ισχύει το παραπάνω την αντίστοιχη κενή θέση κατα¬ 
λαμβάνει εκπρόσωπος με τον αναπληρωτή του από το 
Πνευματικό Πολιτιστικό Κέντρο Βασιλικών ανάμεσα από 
τα μέλη του Δ.Σ. αυτού, που προτείνονται από αυτό και 
ορίζονται από το Δημοτικό Συμβούλιο. Έναν (1) εκπρό¬ 
σωπο του Κ.Α.Π.Η, μετον αναπληρωτή του, μέλη του Δ.Σ. 
του Κ.Α.Π.Η., που προτείνονται από αυτό και ορίζονται 
από το Δημοτικό Συμβούλιο. Έναν εκπρόσωπο του Παιδι¬ 
κού Σταθμού, με τον αναπληρωτή του, μέλη του Δ.Σ. του 
Σταθμού που προτείνονται από αυτό και ορίζονται από το 
Δημοτικό Συμβούλιο. 

6. Το κεφάλαιο που διαθέτει ο δήμος Βασιλικών στην 
Επιχείρηση είναι 150.000 ευρώ από τα οποία: 

α) Ποσό 46.955,24 ευρώ το κεφαλαίο μέχρι την παρού¬ 
σα τροποποίηση που καταβλήθηκε σε μετρητά. 

β) Ποσό 103.044,76 ευρώ, με την παρούσα αύξηση που 
θα καταβληθεί σε μετρητά και προστίθεται στο αρχικό κε¬ 
φάλαιο. 

Κατά τα λοιπά ισχύει η αριθ. 30670/9.8.1994 (ΦΕΚ 
658/Β/31.8.1994) απόφαση μας που αφορούσε τη σύστα¬ 
ση αμιγούς κοινοτικής επιχείρησης με την επωνυμία "Κοι¬ 
νοτική Επιχείρηση Κοινωνικής Πολιτιστικής Ανάπτυξης 
Βασιλικών" της (πρώην) κοινότητας Βασιλικών του Ν. 
Θεσσαλονίκης, όπως τροποποιήθηκε με τις αποφάσεις 
μας αριθ. 17116/11.6.1999 απόφασή μας (ΦΕΚ 
1450/Β/1999) και μετονομάσθηκε σε "Δημοτική Επιχείρη¬ 


ση Βασιλικών" και αριθ. 30066/21.12.1999 (Φ.Ε.Κ. 22/Β/ 
18.1.2000). 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του δήμου Βασιλικών ύψους 103.044,76 ευρώ. Η σχετική 
πίστωση θα εγγράφει στον Κ.Α 75/161 ,θνατου προϋπολο¬ 
γισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Αυγούστου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αοιθ. 33367 (8) 

Τροποποίηση της συστατικής πράξης της αμιγούς δημο¬ 
τικής επιχείρησης με την επωνυμία "Δημοτική Επιχεί¬ 
ρηση Τοπικής Ανάπτυξης Μίκρας (Δ.Ε.Τ.Α.Μ.)"του δή¬ 
μου Μίκραςτου Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277-284 του Π.Δ/τος410/ 
1995(Δ.Κ.Κ.). 

2) Τις διατάξεις της παρ. 10 του άρθρου 6 του Ν. 2503/ 
1997. 

3) Την απόφαση του Υπουργού Εσωτερικών αριθ. 
25097/9.4.1984 (ΦΕΚ244Β') "Καθορισμός των αναγκαίων 
λεπτομερειών για την εφαρμογή των διατάξεων των άρ¬ 
θρων 205-213 του Ν. 1065/1980". 

4) Την αριθ. 45.317/1996/17.1.1997 (ΦΕΚ 100/Β/ 
17.1.1997) απόφασή μας που αφορούσε τη σύσταση αμι¬ 
γούς κοινοτικής επιχείρησης με την επωνυμία "Κοινοτική 
Επιχείρηση Τοπικής Ανάπτυξης Τριλόφου" της (πρώην) 
κοινότητας Τριλόφου του Ν. Θεσσαλονίκης, όπως τροπο¬ 
ποιήθηκε με την όμοια δική μας αριθ. 18744/16.6.1999 
(Φ.Ε.Κ. 1450/Β/13.7.1999) με την οποία μετονομάστηκε 
μεταξύ των άλλων σε "ΔΗΜΟΤΙΚΗ ΕΠΙΧΕΙΡΗΣΗ ΤΟΠΙΚΗΣ 
ΑΝΑΠΤΥΞΗΣ ΜΙΚΡΑΣ (Δ.Ε.Τ.Α.Μ.)" και αριθ. 9127/ 
25.10.2002 (Φ.Ε.Κ. 980/Β/16.7.2002) με την οποία αυξά¬ 
νονταν το κεφάλαιο της επιχείρησης. 

5) Την αριθ. 126/2003 απόφαση του δημοτικού συμβου¬ 
λίου Μίκραςπου αφορά την τροποποίηση της συστατικής 
πράξης της ανωτέρω επιχείρησης. 

6) Τη σχετική οικονομοτεχνική μελέτη. 

7) Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ. 1339/Β/ 
2000) "Ορισμός εισηγητών και μεταβίβαση εξουσίας υπο¬ 
γραφής "με εντολή Γ ενικού Γ ραμματέα" αποφάσεων, και 
άλλων πράξεων στο Γενικό Διευθυντή, Διευθυντές και 
προϊσταμένους Τμημάτων και Γ ραφείων των υπηρεσιών 
της Περιφέρειας", αποφασίζουμε: 

Τροποποιούμε την 45317/1996/17.1.1997 (ΦΕΚ 100/Β/ 
17.1.1997) απόφασή μας που αφορούσε τη σύσταση αμι¬ 
γούς κοινοτικής επιχείρησης με την επωνυμία "Κοινοτική 
Επιχείρηση Τοπικής Ανάπτυξης Τριλόφου" της (πρώην) 
κοινότητας Τριλόφου του Ν. Θεσσαλονίκης, όπως τροπο¬ 
ποιήθηκε με την όμοια δική μας 18744/16.6.1999 (ΦΕΚ 
1450/Β/13.7.1999) με την οποία μετονομάστηκε μεταξύ 

των άλλων σε "ΔΗΜΟΤΙΚΗ ΕΠΙΧΕΙΡΗΣΗ ΤΟΠΙΚΗΣ ΑΝΑ¬ 
ΠΤΥΞΗΣ ΜΙΚΡΑΣ (Δ.Ε.Τ.Α.Μ.)" και 9127/25.10.2002 (ΦΕΚ 
980/Β/16.7.2002), με την οποία αυξάνονταν το κεφαλαίο 
της επιχείρησης, στο μέρος που αφορά το κεφαλαίο που 
διαθέτει ο δήμος Μίκρας στην Επιχείρηση σε μετρητά, το 
οποίο αυξάνεται κατά 100.000 ευρώ και προστίθεται στο 
ποσό 56.412,33 ευρώ δηλαδή συνολικά μετρητά 
156.412,33 ευρώ, οπότε η παράγραφος 6 διαμορφώνεται 
ως εξής: 

"Το κεφάλαιο που διαθέτει ο Δήμος Μίκρας ανέρχεται 
στο ύψος των 203.367,33 ευρώ δηλ. μετρητά 156.412,33 
στο οποίο προστίθενται και 46.955,24 Ευρώ που είναι η 
αξία χρήσεως των ακινήτων όπως αυτή προσδιορίζεται 
στην συστατική πράξη". 

Κατά τα λοιπά ισχύει η 45317/1996/17.1.1997 (ΦΕΚ 
100/Β/17.1.1997) απόφασή μας που αφορούσε τη σύστα¬ 
ση αμιγούς κοινοτικής επιχείρησης με την επωνυμία "Κοι¬ 
νοτική Επιχείρηση Τοπικής Ανάπτυξης Τριλόφου" της 
(πρώην) κοινότητας Τριλόφου του Ν. Θεσσαλονίκης, 
όπως τροποποιήθηκε με την όμοια δική μας 18744/ 
16.6.1999 (Φ.Ε.Κ. 1450/Β/13.7.1999) με την οποία μετο¬ 
νομάστηκε μεταξύ των άλλων σε "ΔΗΜΟΤΙΚΗ ΕΠΙΧΕΙ¬ 
ΡΗΣΗ ΤΟΠΙΚΗΣ ΑΝΑΠΤΥΞΗΣ ΜΙΚΡΑΣ (Δ.Ε.Τ.Α.Μ.)" και 
9127/25.10.2002 (Φ.Ε.Κ. 980/Β/16.7.2002) με την οποία 
αυξάνονταν το κεφάλαιο της επιχείρησης. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Μίκρας 
στο ποσό της αύξησης του κεφαλαίου της Δημοτικής Επι¬ 
χείρησης ύψους 100.000 Ευρώ, για το τρέχον οικονομικό 
έτος. Η σχετική πίστωση θα ψηφισθεί και εγγράφει μετά 
από αναμόρφωση του προϋπολογισμού στον Κ.Α. 212.9β 
με τίτλο "Αύξηση κεφαλαίου της Δ.Ε.Τ.Α.Μ." του προϋπο¬ 
λογισμού οικονομικού έτους 2003 του Δήμου Μίκρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Αυγούστου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


Αριθ. 1562 (9) 

Τροποποίηση της με αριθμό 1111/29.5.2002 αποφάσεως 
του Πανελληνίου Φαρμακευτικού Συλλόγου "Ορισμός 
αρμοδίων Συμβουλίων για την εκδίκαση Πειθαρχικών 
υποθέσεων μελών Φαρμακευτικών Συλλόγων στους 
οποίους δεν λειτουργεί Πειθαρχικό Συμβούλιο". 

Ο ΠΡΟΕΔΡΟΣ ΤΟΥ ΠΑΝΕΛΛΗΝΙΟΥ 
ΦΑΡΜΑΚΕΥΤΙΚΟΥ ΣΥΛΛΟΓΟΥ 

Αφού έλαβε υπόψη: 

1. Τις διατάξεις του άρθρου 11 παρ. 1 του Ν. 1963/91 
(ΦΕΚ. Α 158/91). 

2. Την από 31.5.2003 απόφαση του Πανελληνίου Φαρ¬ 
μακευτικού Συλλόγου. 

3. Την 1111/29.5.2002 απόφαση του Προέδρου του Πα¬ 
νελληνίου Φαρμακευτικού Συλλόγου "Ορισμός αρμοδίων 
Συμβουλίων για την εκδίκαση Πειθαρχικών υποθέσεων με¬ 
λών Φαρμακευτικών Συλλόγων στους οποίους δεν λειτουρ¬ 
γεί Πειθαρχικό Συμβούλιο" (ΦΕΚ Β 704/2002). 

4. Την 70/3.3.2003 αναφορά του Φαρμακευτικού Συλ¬ 
λόγου Αργολίδος. 

5. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού, του Δημοσίου, 
του Πανελληνίου Φαρμακευτικού Συλλόγου και των Τοπι¬ 
κών Φαρμακευτικών Συλλόγων, αποφασίζει: 

Τροποποιεί την 1111/29.5.2002 απόφαση, με την οποία 
ορίζεται ως αρμόδιον, για την εκδίκαση των πειθαρχικών 
παραπτωμάτων των μελών του Φαρμακευτικού Συλλό¬ 
γου, Αργολίδος, το Πειθαρχικόν Συμβούλιοντου Φαρμα¬ 
κευτικού Συλλόγου Μεσσηνίας και ορίζει ως αρμόδιον 
Πειθαρχικόν Συμβούλιον, για τον Οδό σκοπό, του Φαρμα¬ 
κευτικού Συλλόγου Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2003 

Ο Πρόεδρος 
ΔΗΜ. ΒΑΓΙΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




